**ค็อนดอร์** (เยอรมัน: *Condor*) เป็นสายการบินเช่าเหมาลำสัญชาติเยอรมัน ก่อตั้งใน ค.ศ. 1955 โดยมีท่าอากาศยานแฟรงก์เฟิร์ตเป็นฐานการบินหลัก ค็อนดอร์ให้บริการเที่ยวบินตามกำหนดเวลาไปยังจุดหมายปลายทางท่องเที่ยวจากเยอรมนี, และยังมีเที่ยวบินระยะกลางไปยังจุดหมายปลายทางในทะเลเมดิเตอร์เรเนียนและกานาเรียส ตลอดจนเที่ยวบินระยะไกลไปยังจุดหมายปลายทางในแอฟริกา เอเชีย อเมริกาเหนือ อเมริกาใต้ และแคริบเบียน

ค็อนดอร์เป็นสายการบินท่องเที่ยวที่ใหญ่ที่สุดของเยอรมนี ตลอดประวัติศาสตร์ 60 ปี สายการบินได้ขนส่งผู้โดยสาร 214 ล้านคน บินประมาณ 32,000 เที่ยวบินต่อปี ใน ค.ศ. 2015 ค็อนดอร์มีผลประกอบการ 1.257 พันล้านปอนด์และทำกำไรจากการดำเนินงาน 56 ล้านปอนด์

ประวัติ
-------

### ช่วงแรก

วิกเกอส์ ไวเคานต์ ของค็อนดอร์ใน ค.ศ. 1965
โบอิง 747-200 ของค็อนดอร์ใน ค.ศ. 1976
สายการบินค็อนดอร์ก่อตั้งขึ้นเมื่อวันที่ 21 ธันวาคม ค.ศ. 1955 ในชื่อ ด็อยท์เชอฟลูคดีนสท์ เกเอ็มเบฮา ในช่วงแรก กรรมสิทธิ์ของสายการบินถูกแบ่งระหว่างนอร์ทด็อยท์เชอร์ล็อยท์, ฮัมบูร์กอเมริกาไลน์, ด็อยท์เชอลุฟท์ฮันซ่า และด็อยท์เชอบุนเดิสบาน ค็อนดอร์มีฐานการบินอยู่ที่ท่าอากาศยานแฟรงก์เฟิร์ต ต่อมาใน ค.ศ. 1961 สายการบินค็อนดอร์ได้เข้าควบคุมกิจการของค็อนดอร์-ลัฟท์รีเดไร ซึ่งเป็นคู่แข่งของบริษัทที่ก่อตั้งขึ้นใน ค.ศ. 1957

ทศวรรษต่อมาเป็นยุคที่ค็อนดอร์เติบโตอย่างก้าวกระโดด ระหว่าง ค.ศ. 1966 สายการบินได้เริ่มให้บริการเที่ยวบินระยะไกลเป็นครั้งแรก โดยเดินทางถึงจุดหมายปลายทางต่าง ๆ เช่น ไทย, ศรีลังกา, เคนยา และสาธารณรัฐโดมินิกัน ค็อนดอร์ยังเป็นสายการบินท่องเที่ยวรายแรกที่นำเครื่องบินโบอิง 747 มาประจำการใน ค.ศ. 1971 ซึ่งเป็นเครื่องบินโดยสารที่ใหญ่ที่สุดในโลก ณ เวลานั้น ใน ค.ศ. 1973 ฝูงบินของค็อนดอร์ประกอบด้วยเครื่องบินโบอิงทั้งหมด 14 ลำ ได้แก่ โบอิง 747 สองลำ, โบอิง 707 สองลำ, และโบอิง 727 สิบลำ

### การขยายตัวและการปรับโครงสร้าง

แอร์บัส เอ310-200 ของค็อนดอร์ ใน ค.ศ. 1987
ในช่วงต้นทศวรรษ 1990 บริษัท Südflug ซึ่งเป็นบริษัทในเครือของค็อนดอร์ ได้ผนวกกิจการเข้ากับบริษัทแม่ ในช่วง ค.ศ. 1990 ค็อนดอร์ได้ขยายการถือหุ้นในกิจการอื่น ๆ โดยเข้าถือหุ้น 50% ในซันเอกซ์เพรส ซึ่งเป็นสายการบินเช่าเหมาลำของตุรกี ในช่วงเวลานี้สายการบินมีการเปลี่ยนแปลงฝูงบินครั้งใหญ่ สายการบินค็อนดอร์ได้นำโบอิง 757 และโบอิง 767 มาประจำการ; ด้วยห้องโดยสารแบบ 2 ชั้น ค็อนดอร์เป็นสายการบินท่องเที่ยวรายแรกที่ให้บริการชั้นโดยสารสองชั้น

ใน ค.ศ. 1996 เป็นวันครบรอบ 40 ปีของค็อนดอร์ฟลูคดีนสท์ เกเอ็มเบฮา; เพื่อเป็นการเฉลิมฉลองโอกาสนี้ เจมส์ ริซซี ศิลปินชาวอเมริกันได้ตกแต่งเครื่องบินโบอิง 757 ใหม่ให้เป็นงานศิลปะการบิน ในชื่อ"*นกริซซี*" ในช่วงครึ่งหลังของปีนั้น ค็อนดอร์ได้กลายเป็นลูกค้าเปิดตัวเครื่องบินโบอิง 757-300 โดยได้สั่งซื้อเครื่องบินรุ่นนี้ไป 12 ลำ

ในช่วง ค.ศ. 1998 ค็อนดอร์ได้ก่อตั้งค็อนดอร์เบอร์ลิน เกเอ็มเบฮา ซึ่งเป็นบริษัทในเครือที่ถือหุ้นทั้งหมดซึ่งมีสำนักงานใหญ่อยู่ที่ท่าอากาศยานเบอร์ลินเชอเนอเฟ็ลท์ สายการบินนี้เป็นสายการบินต้นทุนต่ำ โดยมีคู่แข่งหลักคือแอโรลอยด์และแอร์เบอร์ลิน ฝูงบินของค็อนดอร์เบอร์ลินจะประกอบด้วยแอร์บัส เอ320-200 สิบสองลำ; อากาศยานไอพ่นลำตัวแคบที่มีความก้าวหน้าที่สุด ณ เวลานั้น

### การเปลี่ยนแปลงความเป็นเจ้าของ

โบอิง 767-300อีอาร์ของค็อนดอร์ใน ค.ศ. 2003; เครื่องบินลำนี้สวมลวดลาย "*Thomas Cook powered by Condor"*
ตั้งแต่ ค.ศ. 2000 เป็นต้นมา ทอมัสคุก เอจีและกลุ่มทอมัสคุกก็ค่อย ๆ เข้าซื้อหุ้นค็อนดอร์ที่ลุฟท์ฮันซ่าถือครองอยู่ ในช่วงนั้น ค็อนดอร์ ก็ได้เปลี่ยนจากการเป็นบริษัทในเครือของลุฟท์ฮันซ่า มาเป็นส่วนหนึ่งของทอมัสคุก (ร่วมกับทอมัสคุกแอร์ไลน์, ทอมัสคุกแอร์ไลน์ เบลเยียม, และ ทอมัสคุกแอร์ไลน์ สแกนดิเนเวีย) เริ่มต้นด้วยการเปลี่ยนชื่อเป็น**ทอมัสคุก โดยค็อนดอร์** เมื่อวันที่ 1 มีนาคม ค.ศ. 2003 ลวดลายเครื่องบินก็มีการเปลี่ยนแปลงเช่นกัน ค็อนดอร์ได้เปลี่ยนลวดลายใหม่ โดยมีโลโก้ของทอมัสคุกบริเวณหาง และมีชื่อของค็อนดอร์ในฟอนต์ของทอมัสคุกแอร์ไลน์ เมื่อวันที่ 23 มกราคม ค.ศ. 2004, ค็อนดอร์กลายเป็นส่วนหนึ่งของทอมัสคุก เอจีและกลับมาใช้ชื่อ*ค็อนดอร์* ภายในเดือนธันวาคม ค.ศ. 2006 หุ้นของลุฟท์ฮันซาที่เหลืออยู่มีเพียงร้อยละ 24.9 เท่านั้น

### กลุ่มทอมัสคุก: ตั้งแต่จุดสูงสุดจนถึงจุดจบ

เมื่อวันที่ 4 กุมภาพันธ์ ค.ศ. 2013 กลุ่มทอมัสคุกได้ประกาศว่า ทอมัสคุกแอร์ไลน์, ทอมัสคุกแอร์ไลน์ เบลเยียม และค็อนดอร์ จะผนวกกิจการเข้าด้วยกันเป็นสายการบินหนึ่งเดียวของกลุ่มทอมัสกรุ๊ป ในชื่อ ทอมัสคุกกรุ๊ปแอร์ไลน์ เมื่อวันที่ 1 ตุลาคม ค.ศ. 2013 ทอมัสคุกได้มีอัตลักษณ์องค์กรใหม่ เครื่องบินของสายการบินทอมัสคุกกรุ๊ปแอร์ไลน์มีโลโก้ใหม่: หัวใจซันนี่เพิ่มที่หางและทาสีใหม่ในโทนสีใหม่ของบริษัท สีเทา สีขาว และสีเหลือง บนเครื่องบิน หัวใจซันนี่ที่หางหมายถึงการเป็นสัญลักษณ์ของการรวมแบรนด์สายการบินและผู้ให้บริการทัวร์ภายในกลุ่มบริษัททอมัสคุกทั้งหมด

โบอิง 757-300 สวมลวดลายในอดีตของทอมัสคุก โลโก้ครีบหางที่ปรากฏจะถูกแทนที่ด้วยโลโก้ของค็อนดอร์หลังจากแยกออกจากกลุ่มทอมัสคุก
หลังจากที่กลุ่มทอมัสกรุ๊ปเลิกกิจการแล้ว ในวันที่ 25 กันยายน ค.ศ. 2019 ค็อนดอร์ได้รับวงเงินสินเชื่อเพิ่มเติม 380 ล้านยูโรเพื่อให้บินต่อไปได้ ในวันเดียวกันนั้น ศาลแฟรงก์เฟิร์ตได้อนุมัติมาตรการคุ้มครองนักลงทุนเพื่ออนุญาตให้ปรับโครงสร้างบริษัท เมื่อวันที่ 1 ธันวาคม ค.ศ. 2019 เขตแฟรงก์เฟิร์ตให้สายการบินได้เปิดการดำเนินการอย่างเป็นทางการภายใต้มาตรา "Schutzschirmverfahren" (กระบวนการคุ้มครองป้องกัน) โดยมีผู้ชำระบัญชี Lucas Flöther โดยขอให้เจ้าหนี้ลงทะเบียนการเรียกร้องของพวกเขากับเขาภายในวันที่ 8 มกราคม ค.ศ. 2020

เมื่อวันที่ 24 มกราคม ค.ศ. 2020 ค็อนดอร์ประกาศว่า PGL Polish Aviation Group จะซื้อดอนดอร์ และคาดว่าจะปิดดีลได้ในเดือนเมษายน ค.ศ. 2020 เมื่อได้รับการอนุมัติการต่อต้านการผูกขาด ด้วยข้อตกลงนี้ คาดว่า PGL จะชำระคืนเงินกู้สะพานจากเยอรมนีเต็มจำนวน ค็อนดอร์จะยังคงดำเนินการต่อไปภายใต้แบรนด์และการจัดการปัจจุบันของพวกเขา อย่างไรก็ตาม ในวันที่ 2 เมษายน 2020 มีการประกาศว่าข้อตกลงในการขายกิจการให้กับล็อตโปแลนด์ล้มเหลว

### ปัจจุบัน

เมื่อวันที่ 20 พฤษภาคม ค.ศ. 2021 แอทเทสเตอร์แคปิตอลได้เข้าซื้อหุ้น 51% ของสายการบิน โดยประกาศว่าจะจัดหาทุน 200 ล้านยูโร และจะจัดหาอีก 250 ล้านยูโรเพื่อปรับปรุงฝูงบินของค็อนดอร์ให้ทันสมัย ในเดือนกรกฎาคม ค.ศ. 2021 คณะกรรมาธิการยุโรปพบว่าชุดความช่วยเหลือที่รัฐเยอรมันเสนอให้ค็อนดอร์นั้น สอดคล้องกับกฎการช่วยเหลือของรัฐในสหภาพยุโรป การอนุมัติชุดความช่วยเหลือมูลค่ารวม 240 ล้านดอลลาร์สหรัฐ และการสนับสนุนการปรับโครงสร้าง 378.7 ล้านดอลลาร์สหรัฐเพื่อให้ค็อนดอร์กลับมาดำเนินงานได้

เมื่อวันที่ 28 กรกฎาคม ค.ศ. 2021 ค็อนดอร์ได้ประกาศสั่งซื้อแอร์บัส เอ330-900 จำนวน 16 ลำเพื่อทดแทนฝูงบินโบอิง 767-300อีอาร์ ที่ประจำการอยู่ในปัจจุบัน

ในเดือนเมษายน ค.ศ. 2022 ค็อนดอร์ได้ประกาศการเปลี่ยนอัตลักษณ์องค์กรใหม่ ซึ่งรวมถึงโลโก้ที่ได้รับการแก้ไขและลวดลายเครื่องบินใหม่ทั้งหมด ซึ่งประกอบด้วยแถบสีโดดเด่นที่โดดเด่นทั่วทั้งลำตัวเครื่องบิน แทนที่ลวดลายเดิมของทอมัสคุก

เมื่อวันที่ 25 กรกฎาคม ค.ศ. 2022 ค็อนดอร์ได้ประกาศสั่งซื้อแอร์บัส เอ320นีโอ จำนวน 13 ลำและแอร์บัส เอ321นีโอจำนวน 28 ลำ เพื่อทดแทนฝูงบินตระกูลแอร์บัส เอ320 และโบอิง 757-300 ที่มีอยู่เดิม

กิจการองค์กร
------------

### สำนักงานใหญ่

อดีตสำนักงานใหญ่ของค็อนดอร์ใกล้กับท่าอากาศยานแฟรงก์เฟิร์ต 
ค็อนดอร์มีสำนักงานใหญ่ที่น็อย-อีเซินบวร์ค ตั้งแต่ ค.ศ. 2020 โดยก่อนหน้านี้มีสำนักงานใหญ่อยู่ที่เค็ลสเตอร์บัค และแฟรงก์เฟิร์ต

ในเดือนมกราคม ค.ศ. 2010 ค็อนดอร์ได้เปิดสำนักงานใหญ่แห่งใหม่ ณ ขณะนั้นที่ Gateway Gardens ซึ่งเป็นอาคารสำนักงานในแฟรงก์เฟิร์ต ตรงข้ามบุนเดิสเอาโทบาน 3 จากท่าอากาศยานแฟรงก์เฟิร์ต มีพนักงาน 380 คนทำงานในอาคาร ก่อนที่จะมีการพัฒนาขึ้นใหม่ ที่ดินเหล่านี้เป็นที่อยู่อาศัยของครอบครัวที่ประจำการอยู่ที่ฐานทัพสหรัฐฯ Groß & Partner และ OFB Projektentwicklung พัฒนาอาคารงสำนักงานใหญ่ของค็อนดอร์และศูนย์ฝึกอบรมและการศึกษาพร้อมเครื่องจำลองการบิน และศูนย์ปฏิบัติการการบินของสายการบิน

### บริษัทลูก

#### ค็อนดอร์ เบอร์ลิน

เมื่อต้น ค.ศ. 1998 สายการบินค็อนดอร์ได้ก่อตั้งค็อนดอร์เบอร์ลิน เกเอ็มเบฮา มีสำนักงานใหญ่ตั้งอยู่ที่ท่าอากาศยานเบอร์ลินเชอเนอเฟ็ลท์ สายการบินลูกนี้ใช้รหัส ICAO CIB ค็อนดอร์ เบอร์ลินให้บริการเที่ยวบินในเส้นทางระยะสั้นและระยะกลางด้วยเครื่องบินแอร์บัส เอ320-200 จนกระทั่งผนวกกิจการเข้ากับบริษัทแม่เมื่อวันที่ 1 พฤษภาคม ค.ศ. 2013

จุดหมายปลายทาง
--------------

แผนที่จุดหมายปลายทางของค็อนดอร์ใน ค.ศ. 2023
บทความหลัก: จุดหมายปลายทางของสายการบินค็อนดอร์
ค็อนดอร์มห้บริการเที่ยวบินไปยัง 81 จุดหมานปลายทางทั่วทั้งแอฟริกา, เอเชีย, อเมริกาเหนือ และแคริบเบียน

### ข้อตกลงการบินร่วม

ณ เดือนกุมภาพันธ์ ค.ศ. 2023 ค็อนดอร์มีข้อตกลงการบินร่วมกับสายการบินดังต่อไปนี้:

* แอร์บอลติก
* แอร์โดโลมีตี
* แอร์นอร์ท
* อะแลสกาแอร์ไลน์
* ออสเตรียนแอร์ไลน์
* บาฮามาสแอร์
* โคปาแอร์ไลน์
* เช็กแอร์ไลน์
* เจ็ตบลู
* โกว์ลีญัสอาแอเรียส
* ล็อตโปแลนด์
* ลุฟท์ฮันซ่า
* ซันคันทรีแอร์ไลน์
* สวิสอินเตอร์เนชันแนลแอร์ไลน์
* โบลาริส
* เวสต์เจ็ต

ฝูงบิน
------

### ฝูงบินปัจจุบัน

ณ เดือนกุมภาพันธ์ ค.ศ. 2023 ค็อนดอร์มีเครื่องบินประจำการในฝูงบินดังนี้:

ฝูงบินของสายการบินค็อนดอร์| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| C | P | Y | รวม | อ้างอิง |
| แอร์บัส เอ320-200 | 12 | — | — | 24 | 156 | 180 |  | จะถูกปลดประจำการและแทนที่ด้วยแอร์บัส เอ320นีโอ |
| แอร์บัส เอ320นีโอ | — | 13 | TBA | เริ่มส่งมอบใน ค.ศ. 2024 ทดแทนแอร์บัส เอ320-200 |
| แอร์บัส เอ321-200 | 11 | — | — | 24 | 186 | 210 |  | จะถูกปลดประจำการและแทนที่ด้วยแอร์บัส เอ321นีโอ |
| 196 | 220 |
| แอร์บัส เอ321นีโอ | — | 28 | TBA | เริ่มส่งมอบใน ค.ศ. 2024 |
| แอร์บัส เอ330-200 | 5 | — | 22 | — | 234 | 256 |  | เช่าเป็นเวลาสองปีเพื่อการฝึกซ้อมก่อนการส่งมอบ เอ330นีโอ |
| 240 | 262 |
| แอร์บัส เอ330-900 | 5 | 13 | 30 | 64 | 216 | 310 |  | เริ่มส่งมอบในเดือนธันวาคม ค.ศ. 2022
ทดแทนโบอิง 767-300อีอาร์ |
| โบอิง 757-300 | 9 | — | — | 26 | 249 | 275 |  | จะถูกปลดประจำการและแทนที่ด้วยแอร์บัส เอ321นีโอใน ค.ศ. 2028 |
| 36 | 239 | 275 |
| โบอิง 767-300อีอาร์ | 8 | — | 18 | 35 | 205 | 258 |  | จะถูกปลดประจำการและแทนที่ด้วยแอร์บัส เอ330-900 ใน ค.ศ. 2025 |
| 206 | 259 |
| 30 | 180 | 245 |
| รวม | 50 | 54 |  |

* แอร์บัส เอ320-200 ในลวดลายใหม่แอร์บัส เอ320-200 ในลวดลายใหม่
* แอร์บัส เอ321-200 ในลวดลายใหม่แอร์บัส เอ321-200 ในลวดลายใหม่
* แอร์บัส เอ330-900 ในลวดลายใหม่แอร์บัส เอ330-900 ในลวดลายใหม่
* โบอิง 767-300อีอาร์ ในลวดลายย้อนยุคโบอิง 767-300อีอาร์ ในลวดลายย้อนยุค

### ฝูงบินในอดีต

ค็อนดอร์เคยมีเครื่องบินประจำการในฝูงบิน ดังนี้:

ฝูงบินในอดีตของสายการบินค็อนดอร์| เครื่องบิน | รวม | เริ่มประจำการ | ปลดประจำการ |
| --- | --- | --- | --- |
| แอร์บัส เอ300B4 | 9 | 1979 | 1988 |
| แอร์บัส เอ310-200 | 3 | 1985 | 1991 |
| แอร์บัส เอ310-300 | 2 | 1987 | 1999 |
| แอร์บัส เอ319-100 | 1 | 2011 | 2011 |
| แอร์บัส เอ330-200 | 1 | 2017 | 2018 |
| 3 | 2018 | 2019 |
| 1 | 2019 | 2020 |
| บีชคราฟท์ 65 | 4 | 1964 | 1966 |
| โบอิง 707-320B | 5 | 1967 | 1981 |
| โบอิง 707-320C | 1 | 1977 | 1979 |
| โบอิง 707-420 | 1 | 1975 | 1976 |
| โบอิง 727-100 | 7 | 1966 | 1982 |
| โบอิง 727-200 | 8 | 1973 | 1989 |
| โบอิง 737-100 | 3 | 1969 | 1971 |
| โบอิง 737-200 | 4 | 1981 | 1988 |
| โบอิง 737-300 | 9 | 1987 | 1998 |
| 1 | 2017 | 2017 |
| โบอิง 747-200B | 2 | 1971 | 1980 |
| โบอิง 747-200M | 1 | 1979 | 1980 |
| โบอิง 747-400M | 1 | 1993 | 1996 |
| โบอิง 757-200 | 20 | 1990 | 2006 |
| บริติชแอโรสเปซ 145 | 2 | 1967 | 1971 |
| คอนแวร์ ซีวี-240 | 3 | 1961 | 1962 |
| ดักลาส ดีซี-8-33 | 1 | 1968 | 1969 |
| ดักลาส ดีซี-8-73CF | 1 | 1985 | 1986 |
| ล็อกฮีด เอล-1049G ซูเปอร์คอนสเตลเลชัน | 5 | 1964 | 1964 |
| ล็อกฮีด แอล-1649A สตาร์ไลเนอร์ | 2 | 1960 | 1962 |
| แมคดอนเนลล์ ดักลาส ดีซี-10-30 | 5 | 1979 | 1999 |
| ฟอกเกอร์ เอฟ-27 เฟรนด์ชิป | 2 | 1965 | 1968 |
| วิกเกอส์ ไวกิง | 3 | 1956 | 1964 |
| วิกเกอส์ ไวเคานต์ | 4 | 1962 | 1969 |

ห้องโดยสาร
----------

### ชั้นธุรกิจ

ชั้นธุรกิจของค็อนดอร์จะมีให้บริการบนเครื่องบินแอร์บัส เอ330, และโบอิง 767 ทุกลำ ที่นั่งชั้นธุรกิจได้รับการผลิตโดยโซดิแอคแอโรสเปซ ซึ่งสามารถแปลงเป็นเตียงได้ 170 องศา โดยที่นั่งมีความยาว 180 เซนติเมตร (71 นิ้ว) และระยะห่างระหว่างที่นั่งมาตรฐาน (ในรูปแบบบินขึ้น) ที่ 60 นิ้ว (1,500 มม.) ที่นั่งมีช่องเสียบปลั๊กไฟและ USB รวมถึงหน้าจอความบันเทิงขนาด 15 นิ้ว (380 มม.)

### ชั้นประหยัดพรีเมียม

รุ่นสำหรับการบินระยะไกล จะมีให้บริการบนเครื่องบินแอร์บัส เอ320, โบอิง 757, และโบอิง 767 ทุกลำ จะใช้ที่นั่งชั้นประหยัดปกติ ที่ผลิตโดย ZIM FLUGSITZ แต่จะมีพื้นที่วางขาเพิ่มขึ้น 15 เซนติเมตร (5.9 นิ้ว) (ระยะห่างระหว่างที่นั่ง 1 เมตร (3 ฟุต 3 นิ้ว))

### ชั้นประหยัด

ชั้นประหยัดของค็อนดอร์ บนโบอิง 767-300อีอาร์จะมีระยะห่างระหว่างที่นั่ง 30 นิ้ว (760 มม.) และความกว้าง 17 นิ้ว (430 มม.) ที่นั่งตรงกลางกว้างกว่าที่นั่งที่ไม่ใช่ตรงกลางเล็กน้อย (2 นิ้ว (51 มม.))

### ระบบความบันเทิงบนเที่ยวบิน

บนทุกชั้นโดยสารจะมีจอมอนิเตอร์ส่วนตัว พร้อมกับภาพยนตร์ประมาณ 30 เรื่อง ทีวีซีรีส์มากกว่า 50 เรื่อง วิทยุ 24 ช่อง และเสียงเพลงทุกประเภทหลายร้อยรายการ เนื้อหาความบันเทิงทั้งหมดมีให้สำหรับผู้โดยสารในชั้นธุรกิจและชั้นประหยัดพรีเมียม อย่างไรก็ตาม ผู้โดยสารชั้นประหยัดสามารถเข้าถึงได้อย่างจำกัดโดยไม่มีค่าธรรมเนียม ในชั้นประหยัดจะมีสิทธิ์เข้าถึงภาพยนตร์หนึ่งเรื่อง รายการทีวีหนึ่งตอน ตลอดจนคลังเพลงและสถานีวิทยุเต็มรูปแบบ

ดูเพิ่ม
-------

* ลุฟท์ฮันซ่า
* จุดหมายปลายทางของสายการบินค็อนดอร์
* กลุ่มทอมัสคุก

อ้างอิง
-------

1. ↑  "IATA – Airline and Airport Code Search". *iata.org*. สืบค้นเมื่อ 13 April 2015.
2. ↑  "Directory: World Airlines". *Flight International*. 3 April 2007. p. 68.
3. ↑  *Airliner World* , June 2016, p.90
4. ↑  Ambient Media (PDF) Condor. Cited on 06/09/2016. (In English)
5. ↑  Return to profit and well positioned for growth เก็บถาวร 2016-10-09 ที่ เวย์แบ็กแมชชีน (PDF)  (page 15) 25.11.2015. Thomas Cook Group. Cited on June 30, 2016. (In English)
6. 1 2 3 4 5 6  "Condor: History". *condor-newsroom.condor.com*.
7. ↑  1998-05-01T00:00:00+01:00. "Rule Britannia?". *Flight Global* (ภาษาอังกฤษ).
8. ↑  1996-01-03T00:00:00+00:00. "Condor adds more travel agencies". *Flight Global* (ภาษาอังกฤษ).
9. ↑  1995-04-01T00:00:00+01:00. "Sunny prospects". *Flight Global* (ภาษาอังกฤษ).
10. ↑  1996-09-11T00:00:00+01:00. "Boeing launches 757 stretch". *Flight Global* (ภาษาอังกฤษ).
11. ↑  1998-09-30T00:00:00+01:00. "Condor's first 757-300 rolls out in Seattle". *Flight Global* (ภาษาอังกฤษ).
12. ↑  1997-10-01T00:00:00+01:00. "Condor prepares for low-cost subsidiary". *Flight Global* (ภาษาอังกฤษ).
13. ↑  1998-05-01T00:00:00+01:00. "Rule Britannia?". *Flight Global* (ภาษาอังกฤษ).
14. ↑  1998-03-25T00:00:00+00:00. "Condor Berlin boosts Airbus A320 orders as operations begin". *Flight Global* (ภาษาอังกฤษ).
15. 1 2 3 4  "ATDB.aero aerotransport.org AeroTransport Data Bank". *aerotransport.org*.
16. ↑  "Thomas Cook shakes up airline business". *Reuters* (ภาษาอังกฤษ). 2013-02-05. สืบค้นเมื่อ 2022-12-05.
17. ↑  "Condor - Bundesbürgschaft für Überbrückungskredit zugesagt". *web.archive.org*. 2019-09-24. คลังข้อมูลเก่าเก็บจากแหล่งเดิมเมื่อ 2019-09-24. สืบค้นเมื่อ 2022-12-05.`{{cite web}}`: CS1 maint: bot: original URL status unknown (ลิงก์)
18. ↑  "German court begins protection proceedings for Thomas Cook's Condor". *Reuters* (ภาษาอังกฤษ). 2019-09-26. สืบค้นเมื่อ 2022-12-05.
19. ↑  "Fluggesellschaft: Schutzschirmverfahren über Condor eröffnet". *www.handelsblatt.com* (ภาษาเยอรมัน).
20. ↑  "LOT Polish Airlines owner buys Condor". *ch-aviation* (ภาษาอังกฤษ).
21. ↑  "German Airline Condor Rescued as Investor Attestor Swoops In". *Bloomberg.com* (ภาษาอังกฤษ). 2021-05-20. สืบค้นเมื่อ 2022-12-05.
22. ↑  "State aid: Commission approves €525.3 million German aid in favour of airline Condor in context of coronavirus outbreak". *AVIATOR* (ภาษาอังกฤษ). 2021-07-27.
23. ↑  Garbuno, Daniel Martínez (2021-07-28). "Condor Orders 16 Airbus A330-900neo Aircraft". *Simple Flying* (ภาษาอังกฤษแบบอเมริกัน).
24. ↑  "Condor unveils new brand identity". *Breaking Travel News*.
25. ↑  "41 new aircraft for Condor: 13 Airbus A320neo and 28 Airbus A321neo to join the fleet by 2024". *condor-newsroom.condor.com* (ภาษาอังกฤษแบบบริติช).
26. ↑  "Imprint". *www.condor.com* (ภาษาอังกฤษแบบบริติช).
27. ↑  "Directions". *www.condor.com* (ภาษาอังกฤษแบบบริติช).
28. ↑  "How to find us in Kelsterbach."(in German) Condor Flugdienst. Retrieved on 28 May 2011.
29. ↑  "Imprint". *www.condor.com* (ภาษาอังกฤษแบบอเมริกัน).
30. ↑  "Fairplay Sustainability Report 2007 Archived 25 July 2011 at the Wayback Machine." Fraport. 6. Retrieved on 28 May 2011.
31. ↑  "CONDOR FLUGDIENST GMBH Archived 25 July 2011 at the Wayback Machine." เก็บถาวร 2011-07-25 ที่ เวย์แบ็กแมชชีน Gateway Gardens. Retrieved on 28 May 2011.
32. ↑  "Condor's and Condor Berlin's fleets merged from May 1". *ch-aviation* (ภาษาอังกฤษ).
33. ↑  "Condor: New partnership with Air Dolomiti" (PDF). *condor.com*.
34. ↑  "Condor enters into a marketing collaboration with Air North" (PDF). *condor.com*. 7 June 2011.
35. ↑  "Condor further expands route network: Seattle available from summer 2011" (PDF). *condor.com*.
36. ↑  "Condor and Bahamasair form partnership" (PDF). *condor.com*.
37. ↑  "Condor expands South America Programme" (PDF). *condor.com*. 18 October 2010.
38. ↑  "Condor – News". สืบค้นเมื่อ 10 July 2015.
39. ↑  partners
40. ↑  "Condor expands partnership with Brazilian airline GOL" (PDF). *condor.com*.
41. ↑  "Condor: Announces Interline Agreement With Sun Country Airlines®" (PDF). *condor.com*.
42. ↑  "Condor and Mexican Airline Volaris enter Pertnership" (PDF). *condor.com*.
43. ↑  "Condor and WestJet agree on Interline Pertnership" (PDF). *condor.com*.
44. ↑  "Our Fleet". *www.condor.com* (ภาษาอังกฤษแบบบริติช).
45. ↑  "Condor Fleet Details and History". *www.planespotters.net*.
46. ↑  "Airbus A320-200". *Condor*. สืบค้นเมื่อ 24 January 2020.
47. 1 2 3 4  "Germany's Condor chooses Airbus for narrowbody renewal". *Ch-Aviation*. 26 July 2022.
48. 1 2 3  "41 new aircraft for Condor: 13 Airbus A320neo and 28 Airbus A321neo to join the fleet by 2024". *condor-newsroom.condor.com* (Press release) (ภาษาเยอรมัน). สืบค้นเมื่อ 2022-07-25.
49. ↑  "Airbus A321-200". *Condor*. สืบค้นเมื่อ 24 January 2020.
50. ↑  "Airbus A330-200". *Condor*. สืบค้นเมื่อ 31 January 2022.
51. 1 2  Nowack, Timo (10 November 2021). "Condor packt Nachfolge der Boeing 757 an" [Condor is tackling the successor to the Boeing 757]. *aeroTELEGRAPH* (ภาษาเยอรมัน).
52. ↑  "New cabin in stylish elegance onboard Condor's A330neo". *Condor* (Press release). 1 June 2022. สืบค้นเมื่อ 11 June 2022.
53. 1 2  "New aircraft for Condor: Airbus A330-900neo as of autumn 2022". *Condor* (Press release). 2020-07-31.
54. ↑  "Boeing 757-300". *Condor*. สืบค้นเมื่อ 24 January 2020.
55. ↑  "Boeing 767-300ER". *Condor*. สืบค้นเมื่อ 24 January 2020.
56. ↑  "Condor Fleet". Airfleets aviation. สืบค้นเมื่อ 10 July 2015.
57. ↑  "Condor fleet". *aerobernie.bplaced.net*. สืบค้นเมื่อ February 20, 2021.
58. ↑  Brown, David Parker (2014-10-10). "Flight Review: Checking Out Condor Airlines' Business Class to Frankfurt". *AirlineReporter* (ภาษาอังกฤษแบบอเมริกัน).
59. ↑  "Condor Planes, Fleet and Seat Maps". *www.seatguru.com*.
60. ↑  "SeatGuru Seat Map Condor". *www.seatguru.com*.
61. ↑  "Condor Gives Wider Middle Seats". *AirlineReporter* (ภาษาอังกฤษแบบอเมริกัน).
62. ↑  "SeatGuru Seat Map Condor". *www.seatguru.com*.